Kaishiki No.1

Kaishiki No.1 (, taip pat vadinta Kai-shiki No.1, Kaišiki biplanas 1) – pirmasis sėkmingas Japonijoje sukurtas ir pagamintas lėktuvas. Jį suprojektavo Japonijos kariuomenės kapitonas Yoshitoshi Tokugawa. Orlaivis pirmą kartą pakilo 1911 m. spalio 13 d. Tokorozavos (Tokorozawa) miestelyje (Saitamos prefektūra).Tokorozawa Aviation Museum – Experience Exhibits 

 Priešistorė 
Indekse „Kaishiki Nr. 1" esantis hieroglifas „Kai“ reiškia „Laikinąją karinių oro balionų tyrimų grupę“, kuri 1909 m. (Meiji 42) liepos 30 d. Imperijos potvarkiu Nr. 207 buvo įpareigota vykdyti karinio oro balionų naudojimo tyrimus. Grupę sudarė tuometinės armijos, imperatoriškojo universiteto ir Centrinės meteorologijos observatorijos nariai. Tai buvo pirmoji aviacijos srityje veikusi visuomeninė Japonijos organizacija. Į šios grupės tyrimų lauką pateko ir sunkesnių už orą orlaivių – lėktuvų – panaudojimo galimybių tyrimai.
Sekančiais, 1910, metais vienas iš asociacijos narių Išitošis Tokugava (Yoshitoshi Tokugawa) (tuomet inžinerijos kapitonas) buvo išsiųstas į Prancūziją mokytis lėktuvo pilotavimo įgūdžių. Tų pačių metų gruodžio 19 d., grįžęs į Yoyogi poligoną jis pradėjo pilotų mokymus. 1911 m. balandžio 1 d. Tokorozavoje buvo įkurtas pirmasis Japonijos aerodromas. Pirmieji keturi Japonijoje naudoti lėktuvai buvo prancūziškas biplanas „Farman III“, monoplanas „Bleriot XI-2 bis", vokiški „Hans Grade“ ir „Light“. Pradėjus platesnės apimties mokymus šie lėktuvai greitai susidėvėjo. Dėl šios priežasties 1911 m. balandį buvo nuspręsta pastatyti naują lėktuvą.

 Konstrukcija ir gamyba 
miniatiūra|Pirmasis Japonijoje skridęs lėktuvas – prancūziškas Farman III
Pirmasis japoniškas lėktuvas buvo kuriamas prancūziško 1910 m. Henrio Farmano sukurto biplano pagrindu, atvirkštinės inžinerijos būdu. Pastarasis lėktuvas buvo pirmasis už orą sunkesnis orlaivis, kuriuo Japonijoje atliktas skrydis. Naujojo lėktuvo statyba prasidėjo 1911 m. liepos mėn.

Kuriant naują orlaivį Tokugavos siūlymu, siekiant sumažinti oro pasipriešinimą ir pagerinti orlaivio stiprumą, kilimo ir skrydžio greičius buvo pakeistas sparno skerspjūvis ir plotas, supaprastintos įvairios jo dalys. Visos medžiagos buvo įsigytos šalies viduje. Tuometinis Japonijos pramonės lygis sąlygojo, jog dauguma detalių buvo gaminamos rankomis, naudojant pjūklus ir kitus įrankius. Visame projektavimo ir statybos procese aktyviai dalyvavo kapitonas Tokugava, dėl ko tuometinė darbo tvarka gavo pravardę „Tokugavos stilius“.

 Skrydžio bandymai 
miniatiūra|Kai-shiki No.1, po skrydžio. Su gėlėmis – pilotas Tokugava. 1911 m. spalio 27 d.

Orlaivio statyba buvo baigta 1911 m. spalio pradžioje. 1911 m. spalio 13 d., pilotuojamas kapitono Tokugavos, orlaivis pakilo pirmam skrydžiui. Pasiektas 72 km/h greitis, pakilta į 85 m aukštį. Orlaivio manevringumas buvo įvertintas geriau nei Farman III.
Pirmajame skrydyje orlaivis buvo vienvietis. 1912 m., jis buvo modifikuotas įrengiant vietą antram keleiviui, panašiai kaip „Farman" lėktuve. Šios modifikacijos metu buvo atlikti kiti pagrindinių sparnų, uodegos ir važiuoklės konstrukcijos pakeitimai, o modifikuotas orlaivis gavo pavadinimą „modifikuotas Kaishiki No. 1“ arba „Kaishiki No. 1“ (peržiūrėtas)“.

 Tolimesnė evoliucija 
miniatiūra|Kai-shiki (Tokugawa-shiki) No.1 skrydyje, 1911 m. spalio 25 d.

Vėliau buvo sukurta keletas modifikuotų šio orlaivio kopijų – 1912 m. rudenį Tokugavos sukurti lėktuvai „Kaishiki Nr. 2 – 4" pasižymėjo kitokia tarpsparninių statramsčių struktūra,野沢正 『日本航空機総集 立川・陸軍航空工廠・満飛・日国篇』 出版協同社、1980年、104 – 106頁。全国書誌番号:80027840。 po Nr. 3 avarijos vykdyto remonto metu lėktuve sumontuotas nebe rotacinis, o žvaigždinis 6 cilindrų „Anzani" variklis, kuris pasirodė tiek gerai, kad „Kaishiki Nr. Nr. 4" nuo pat pradžių buvo kuriamas su „Anzani" varikliu. Orlaivių Nr. 5 – 7 statybai vadovavo leitenantas Hide Savada (Hide Sawada), dar labiau juos modifikavęs. Orlaivis Nr. 7 () buvo ginkluotas ir yra laikomas pirmu japonišku naikintuvu.

Orlaivis neišliko. 1992 m. pagaminta jo replika yra eksponuojama Tokorozavos aviacijos muziejuje, esančiame netoli tos vietos, kur įvyko pirmasis orlaivio skrydis.Kaishiki 1 – Tokorozawa Aviation Museum 2016 m. vasario 16 d. 1999 m. rugsėjo 22 d. išleistame specialiame Japonijos pašto ženklų rinkinyje „XX amžiaus dizaino pašto ženklų serijos 2 tomas“ yra pašto ženklas, skirtas šiam orlaiviui.“「２０世紀デザイン切手」シリーズ第２集郵便切手のデータ”. 日本郵趣協会. 2021年12月3日閲覧。

 Techniniai duomenys 

Kai-shiki No. 1Kai-shiki No. 2Kai-shiki No. 4Įgula2Ilgis11,50 m11 mAukštis3,90 mSparno mojisviršutinio10,50 m11 mapatinio8,0 mSparno plotas41,00 m2Svoristuščio450 kgkilimo550 kg570 kgSparno apkrova13,4 kg/m²13,9 kg/m²Jėgainėvienas 7 cilindrų rotacinis variklis „Gnome Omega"vienas 6 cilindrų žvaigždinis variklis „Anzaini"Galia50 AG60 AGPropelerisfiksuoto žingsnio, medinis, dvimentis, „Chauvière“fiksuoto žingsnio, medinis, dvimentisSpecifinė galia11 kg/AG11,4 kg/AG9,5 kg/AGMaksimalus greitis72 km/h (39 mazgai)Skrydžio trukmė3 val.

 Literatūra 


 Tokorozawa Aviation Museum – Experience Exhibits
 “「２０世紀デザイン切手」シリーズ第２集郵便切手のデータ”. 日本郵趣協会. 2021年12月3日閲覧
 野沢正 『日本航空機総集 立川・陸軍航空工廠・満飛・日国篇』 出版協同社、1980年、104 – 106頁。全国書誌番号:80027840。

 Išnašos 

Kategorija:Biplanai
Kategorija:Žvalgybiniai lėktuvai
Kategorija:Naikintuvai
Kategorija:Japonijos karybos istorija